钦定古今图书集成/明伦汇编/闺媛典/第296卷 > 皇清二十九 > 马向阳后妻冯氏
## 钦定古今图书集成/明伦汇编/闺媛典/第296卷 > 皇清二十九 > 马向阳后妻冯氏

按《济南府志》：冯氏，阳信人，马向阳后妻。夫年六十六死，氏年甫十七，无子。人劝之嫁，泣曰：“前妻之子即吾子也。” 教之长，入邑庠而夭。人又劝之嫁，妇曰：“有孙矣。” 复教之长，入邑庠，又夭。曾孙中德始生。数月归依其再从之侄显祚。年八十六卒。